KA MGO NAN6NANGOHOH LIGKAT TO 

DIBLU NO HINISIS 
(NO KA KALITOKAN KABINUNSORAN ) 

HINISIS 1 

"'•Ka Punu-an to Magbobo-ot nighimu pinabayS 
to kagi rin ka langit woy ka tand. So-ini ian 
ka an-anayan no mgo nighimu rin dongan ko war 6 
pad ka kalibutan. ^An-anayan ward pad natapid 
ka kalibutan. Naponii so-ini to woig. Ward ian 
natapid ka kalibutan su ogko-iling on ian to 
dolOKian. Ko hondo-i taman ka lap lap to woig, 
du-on dod taman ka doloman. Nokoy kaman, ungod 
oglayang ka Gimukud to Punu-an to Magbobo-ot 
to ampow to woig. 

-^No, nigkagi ka Punu-an to Magbobo-ot to, 
"Ogma-awang ka." Takas dd to pogkagi rin 
nigma-awang on ian. ^Nigkita to Punu-an to 
Magbc^o-ot ka ka-awangan woy nignangon 
sikandin no maroyow lagboy so-ini. Nd, indapig 

Magbobo-ot kagi, "Kaniu no tan6 ogtubu-an kow 
to tib6 no wgo nigkalkalasi no mgo pangamuton. 
Songo ka mgo kayu no ogbogas woy ka konS 
ogbogas, malupot man sikandan woy ko malayat, 
ogtubu sikandan tib6," Sikan ian no nigtubu 
sikandan. ^^pogj^^pQ^ig^ j^ nigkagi ka Punu-an 
to Magbobo-ot r nigtubu ka tib6 no mgo 
nigkalkalasi no mgo pangamuton. Maroyow 
so-ini tibd pogpitow rin voy nigma-awang ka 
goinawa rin. ■'■^ Songo kapawa-an man d6 ka 
nigligad. So-ini ka igkatatolon allow to 
Punu-an to Magbobo-ot poghimu rin to 
kalibutan. 

■'■^ Nigkagi man d6 ka Punu-an to Magbobo-ot 
to, "Kaniu no mgo kalaglagan no ogbogoy to 
layag ko ma-allow woy marusilom; ogkoimu kow. 
Ogkoimu kow oyow igpatokod kow to tiglondong 
woy to tiggulabong. Oyow songo ogpatokod kow 
to mgo allow woy to tu-id no ogpoko-uma. 
•^^Ungod kow rd du-on og layag du-on to langit 
oyow ogma-awang ka kalibutan. ^^Woy malugot 



on ian. Nighimu to Punu-an to Magbobo-ot ka 
allow woy ka bulan. Ka malayag layag ian ka 
allow. n5^ ogsild ka allow ko ma-allow woy ka 
kon6 amana no malayag ian ka bulan. n6, ogsilft 
ka bulan duma to tibd no mgo bitu-on ko 
marosilom. 1^n6/ insabuk to Punu-an to 
Magbobo-ot ka allow woy ka bulan woy ka mgo 
bitu-on dib to langit oyow ogpaso-so-ipoy 
kandan no ogbogoy to layag to kalibutan. ^^Ka 
rangob no layag ogsild ko marosilom woy ka 

rangob oglayag ko ma-allow, So-ini ian ko 
nigmonu to Punu-an to Magbobo-ot poglunsud ka 
ma-allow to marosilom. Woy tibb on ian maroyow 
to pogpitow rin woy nigma-awang ka goinawa 
rin. 19j;;q nigligad man d6 ka songo kapawa-an, 
igkahop-at on ian no allow to poghimu to 
Punu-an to Magbobo-ot to kalibutan. 

^^Nigkagi man dd ka Punu-an to Magbobo-ot 
kagi, "Kaniu no mgo woig, ogkaponu kow to mgo 
nigkalkalasi no mgo ngalap woy mgo ulod-ulod 
no og-ugp6 du-on to kaniu • Kaniu no aw-awangan 
to langit, ka tib6 no mgo manukmanuk no 
oghimuon ku oglayang du-on to kaniu. ^Isikan 
dS ian, noimu ka tib6 no mgo ngalap agad ka 
dagdakol taman to mgo mallintok. Songo noimu 
ka tibon mgo manukmanuk no oglayang did to 
aw-awangan to langit. Maroyow lagboy sikandan 
tib6 pogpitow to Punu-an to Magbobo-ot woy 
nigma-awang ka goinawa rin. 22»i.akas 
nigpanubaran to Punu-an to Magbobo-ot ka mgo 
ngalap woy ka mgo manukmanuk, kagi. 

"Ogmoon-ing kow no mgo ngalap to woig woy to 
dagat. Songo ogmoon-ing kow no mgo manukmanuk 
no ogmanlayang to aw-awangan to langit." ^Srq 
nigligad man d6 ka songo kapawa-an, lallima on 
no allow ka poghimu to kalibutan. 

^^Nigkagi man d6 ka Punu-an to Magbobo-ot 
to kagir "Oghimuon ku ligkat to kagi ku ka mgo 
nigkalkalasi no mgo ulod no ogmanpananap kai 
to tan6. Songo oghimuon ku ligkat to kagi ka 
mgo magintaunan." 25sikan d6 no pogkagi, 
noimu ka tib6 no mgo ulod no mgo dagdakol woy 
mallintok, woy sika ogmanhipanow woy 
ogmanpananap. Songo noimu ka tib6 no mgo 
magintaunan woy mgo ayam. Ka tibd no nighimu 
rin maroyow lagboy pogpitow rin woy 
nigma-awang ka goinawa rin. 

2^ Woy nignangon ka Punu-an to Magbobo-ot, 
"Oghimuon ku ka otow no unawa kanak. Ka sika 
otow ka ogbobo-ot to tib6 no nighimu ku. 
Ogbobo-otan din ian ka tib6 no mgo ngalap woy 
ka mgo manukmanuk woy ka tibd no mgo ulod woy 

ka mgo magintaunan kai to tan6." ^Tomuna-an ka 
Punu-an to Magbobo-ot nighimu to otow no 
ogko-unawa kandin. Nighimu rin ka mgo otow. 
Nighimu rin ka lukos woy ka boi. ^S^^y 
nigpanubaran sikandan to Punu-an to 
Magbobo-ot, kagi, "Ogmoon-ing kow oyow du-on 
mgo otow no ogpokalogob to kalibutan woy 
ogbobo-otan now ka kalibutan. Songo du-on 
katondanan now no ogbobo-ot to tib6 no mgo 

ngalap to dagat woy to wcig woy to mgo ulod no 
kai to tan6 woy ka mgo magintaunan woy ka mgo 
ayam. Du-on ian katondanan now no ogbo-ot to 
tib6." 29Nigkagi p^a ka Punu-an to Magbobo-ot 
kagi, "Ayad-ayad kow to ogpamminog. Igbogoy ku 
tib5 ka so-ini no mgo pinamula no nigtubu to 
tan6. Ogkoko-on now tib6 ka litos ogko-onon no 
mgo pinamula. ^^Di ka tib6 no mgo ulod kai to 
tan6 woy ka mgo manukmanuk, igbogoy ku no 
ko-onon dan ka mgo hilamonon woy ka mgo doun 
to mgo pinamula." Malogot on ian lagboy no 
noimuan so-ini. 31^oy nigkita to Punu-an to 
Magbobo-ot no ka tib6 no nighimu rin maroyow 
on ian woy nigma-awang ka goinawa rin. Ko 
nigligad ka dangob no kapawa^an, igkahon-om on 
no allow to poghimu rin to kalibutan. 

HINISIS 2 



^Napongaan on to Punu-an to Magbobo-ot ka 
poghimu to langit woy tan6. Songo napongaan 

din on to nighimu ka tibon kalaglagan no 
ogkito-on di6 to aw-awangan to langit woy kai 
to tan6. ^Nighimoloy ka Punu-an to Magbobo-ot 
to igkapitun allow su napongaan din on ka 
nighuling din. ^songo nigpanubaran to Punu-an 
to Magbobo-ot ka igkapitu no allow woy 
inpatokod din no allow so-ini to poghimoloy. 
Ian ian su so-ini ian no allow ka inhimoloy 
rin to tib6 no nighimu rin to langit woy to 
tan6. 

*So-ini on ian ka malopot no nangnangonon 
bah in to poghimu to Punu-an to Magbobo-ot to 
langit woy to tan6. 

^An-anayan ian, waro pad mgo pangarauton no 
ogkito-on ta no nigtubu su waro po-urani to 
Punu-an to Magbobo-ot ka tan6 woy songo waro 
pad otow no ogtarabalu to tan6. ^N6r agad ward 
nigpo-uran to Punu-an to Magbobo-ot di du-on 
woig no nigpaligkat din di6 to diralom to 
tand. Nokoy na-an ian no nigkamos on ka ampow 
to tan6. 

^Woy nd nighimu to Punu-an to Magbobo-ot ka 
otow. Nighimu rin ka otow ligkat to tand. 
Takas, nighiupan to Punu-an to Magbobo-ot ka 
irong to otow oyow ogkabui. (2:19) 
Nighingaranan to Punu-an to Magbobo-ot so-in 
lukos ki Adam. 

®N6r pina-ugp6 to Punu-an to Magbobo-ot ka 
nighimu rin no si Adam di6 to pulalas no 
nighingaranan to idin. So-ini no pulalas di6 
dapit nokosabuk to ogsila-an. ^Kai to so-in no 
pulalas pinatubu to Punu-an to Magbobo-ot ka 
tib6 no nigkalkalasi no mgo kayu no maroyow 
lagboy ogpitwon woy songo litos no ogko-onon. 
Ka inpatubu rin di6 to taliwar6 to pulalas to 
idin ian ka kayu no ogbogoy to kinabui no ko 
ogko-onon to otow ka bogas din, du-on kinabui 
rin no ward katamanan. Songo du-on kayu no 
ogbogoy to katagaanan no ko ogko-onon ka bogas 
din ogkataga ka otow to maroyow woy maro-ot no 
batasan. ^^n6, kai to so-in no pulalasr songo 
du-on woig no nigbayd. Ko diad on to ilis to 

pulalasr nigsisiak so-in no woig to hop-at. 
N6, nokogsuwoysuwoy so-in no mgo siak woy 
nigtun-uy sikandan di6 to dangob no mgo tan6. 
11-12^^ sagboka no woig oghingaranan to Pison 
no did nigtun-uy to tanS to Habila. So-ini no 
tand to Habilar tan6 no du-on maroyow no 
bulawan. Songo ogkito-on kai ka mgo maal no 
batu no oghingaranan to dilium woy uniku. ^^Ka 
dangob no woig nighingaranan to Gion, So-i no 
woig did nig tun -uy to tibo no tand to Kus. 
-*-*Ka igkatatolun woig nighingaranan to 
Hirikil. So-ini di6 nigbayd to sila-an to tan6 
to Asiria. Ka igkahop-at no woig nighingaranan 
to lupratis. 

^^Nigpa-ugp6 to Punu-an to Magbobo-ot si 
Adam di6 to pulalas to idin oyow ogkatamungan 
din so-ini, ^^^l^woy nignangonan to Punu-an 
to Magbobo-ot si Adam kagi, "Litos now 
ogko-onon ka mgo bogas to agad nokoy no mgo 
kayu^ di ka bogas to kayu no katagaanan kon6 
nu ko-ona. Ko ogko-onon nu ka bogas to kayu to 

katagaanan, ogpokasal6 ka kuddi woy 
oglogparan ku sikoykow to kamatayon nu." 

■'-^■"-'-^Nignangon ka Punu-an to Magbobo-ot to 
goinawa rin no oghimu sikandin to duma ni Adam 
su nooy-uan din si Adam to sagboka rin d6. 
Niglimudlimud to Punu-an to Magbobo-ot ka tib6 
no mgo ulod, ulod-ulod woy mgo magintaunan no 
nighimu rin ligkat to kagi, marani ki Adam 
oyow ogkahingaranan din so-ini tib6. Woy oyow 
du-on duma rin did to pulalas to idin. Ka 
inhingaran ni Adam to mgo ulod, woy mgo 
ulod-ulod, woy mgo magintaunan, sikan on ian 
ka ngaran din agad kunto-on no mgo allow. 
2^n6, napongaan ni Adam to pighingaranan ka 
tib6 no nigkalkalasi no mgo ulod woy mgo 
ulod-ulod woy mgo magintaunan, di war6 ian 
nigkita ni Adam no ogko-unawa kandin no 
ogkaduma rin. 21sikan ian no pina-alinoknok 
to Punu-an to Magbobo-ot si Adam. Woy nig-awd 
to Punu-an to Magbobo-ot ka sagboka no gusuk 
ni Adam, n6, inpabanus din d6 ka pali. 

^^So-ini no gusuk nighimu to Punu-an to 
Magbobo-ot to boi. Takas d6 inparuug on to 
Punu-an to Magbobo-ot ka boi did ki Adam. 

^^Ko nokogimata on sikandinr nigkita rin no 
du-on boi. Narag6 si Adam woy nignangon to, 
"Nigligkat ka to bokog ku woy to sapu ku. 
Omuna-an no oghingaranan ku sikoykow to boi su 
ligkat ka to otow. 24 rp^ an-anayan, ka boi 
ligkat to lukos, sikan ian no ko og-asawa ka 
lukos og-aw6 on sikandin did to amoy woy inoy 
rin woy og-ugpa-an din on ka asawa rin. 25qj^ 
sikan no allow no nighimu to Punu-an to 
Magbobo-ot si Adam woy ka igboi rin, war 6 pad 
sabinit dan. Kon6 pad sikandan ogkasipod agad 
ko ogpalawadlawad pad sikandan, su ward pad 
ian sal6 dan. 

HINISIS 3 



^n6, ka tibon mgo ulod woy mgo ulod-ulod 
woy mgo magintaunan woy mgo manukmanuk noimu 

on to Punu-an to Magbobo-ot. To tibd no mgo 
ulod-ulod woy to magintaunan woy to mgo 
manukmanuk, ka ulod ka ogkato-u on ian no 
oggawoy. n6 nig-ins6 ka ulod dut boi, kagi, 
"Tu-tu-u ian no nignangon ka Punu-an to 
Magbobo-ot no kon6 kow ogko-on to agad nokoy 
to so-in no mgo bogas to mgo kayu kai to 
pulalas?" 

^Nigtabak ka boi to ulod to, "WS man. 
Nignangon ka Punu-an to Magbobo-ot no litos no 

ogko-on koy to mgo bogas to mgo kayu, -^di^ 
konon litos to ogko-on koy to bogas to kayu no 
nokopamula kai to taliwar6 to so-in pulalas. 
Ogkainatoy koy agad ko ogsamsainon noy r6 ka 
bogas din." 

*"Otowoy, "Kagi to ulod, "Kon6 kow ian 
ogkamatoy. ^KonS no igpako-on kaniu ka bogas 
to sikan kayu, su natagaan to Punu-an to 
Magbobo-ot no ko ogko-onon now, ogkataga kow 
ko nokoy ka maroyow woy ka maro-ot no mgo 
batasan. Ogko-unawa kow layun to Punu-an to 
Magbobo-ot." 

^N6r ko nigpitow ka boi to sika kayu no kon6 
igpoko-on kandan, na-iniatan din so-ini. 
Nigngingi on so-in boi to nigpitow. No-ibogan 
din so-ini, su songo ogki-iniat sikandin no 
ogkatimulan pad ka katagaanan din. Sikan ian 
no nigpupu sikandin to bogas to sika kayu woy 
nigko-on din. Songo nigbogayan din ka iglukos 
din to bogas to sika kayu woy songo nigko-on 
on. ^n6, takas to pogko-on dan, natagaan dan 

on no nigpalawadlawad sikandan. Sikan ian no 
nigpurut sikandan to doun to kayu woy 
pigsabinit dan so-ini. 

^Tft. Ko ogkatangkob on nigdinog dan on ka 
Punu-an to Magbobo-ot no nighiipanow di6 to 
pulalas. Naallok kunto-on sikandan to Punu-an 
to Magbobo-ot su du-on sal6 dan to war 6 

pogpa-agad-agad, Sikan ian no nigholos 
sikandan dut mgo kayu anoy su ogtangkd 
sikandan to Punu-an to Magbobo-ot. ^No, 
nig-umow to Punu-an to Magbobo-ot si Adam to, 
"Wow Adam, hondo-i kow?" 

-'"^Nigtabak si Adam di6 to nigholosan dan 
woy nignangon to, "Nigdinog ku ka poghondii nu 
kai to pulalas. Sikan ian no nigholos a su 
ogkasipod a no ogkito-on a nu no 
nigpalawadlawad a." 

■'■-'■Nig-insS ka Punu-an to Magbobo-ot to, 
"Mani6 to natagaan now sikan? Nigko-on now bua 
ka bogas to kayu no kon6 ku igpako-on kaniu?" 

-'-^Nigtabak si Adam to, "Ho-o. Su so-in boi 
no imbogoy nu kanak, nigbogayan a rin to bogas 
to sikan no kon6 nu igpako-on kanami. n6, 
nigko-on kiid ian." 

-^•^n6, nig-insa-an ka boi to Punu-an to 
Magbobo-ot to, "Nokoy so-in no nighimu nu?" 
Nigtabak ka boi to, "Sikan no ulod, niggawayan 
a rin. Woy nigko-on a to sika bogas to kayu no 

kon6 nu igpako-on kanami." 

^^Nignangon ka Punu-an to Magbobo-ot dut 
ulod to "Su nighimu nu so-ini, oglogparan ku 
sikoykow. Ligkat kunto-on no allow, ungod kad 
ogpananap to tan6 woy ungod nu ko-ona ka obol 
to tan6 taman no ogkamatoy ka. ^^Lj^gi^^^ 
kunto-on, koykow woy ka boi ogpa-us-usigoy woy 
ka mgo anak now no ogdatong. Lamposan to otow 
ka ulu nu woy songo ogtungko-on nu ro tibbal 
ka palo to mgo otow." 

■^^Nignangon ka Punu-an to Magbobo-ot di6 to 
boi to, "Sikoykow no boi, su nighimu nu ka 
kon6 igpoimu kaniu, songo oglogparan ka. 
Ogkoirapan ka lagboy ko og-anak ka. Songo 
ogkoirapan kad ian ko og-anak kad. Di agad to 
igkoirapi nu, kon6 ka ogkaroga to igka-iniat 
nu to iglukos nu, woy sikandin r6 ka igbuyag 
nu. 

^^Nignangon ki Adam ka Punu-an to 
Magbobo-ot to, "Su nigpa-agad-agad ka to asawa 
nu woy nigko-on nu ka bogas to kayu. 

oglogparan ku sikoykow woy ka tanS. Woy kad on 
ogpakako-on ko ogtarabalu ka pad to tan6^ to 
tibon kinabui nu. l^^^i ^o tand ogtubu ka 
mabonus no mgo pangamuton. Songo du-on ka rogo 
dugi v^oy rogo banag woy ka ruman hilamonon no 
igkoirapi nu to tarabalu nu. Ko konS ka ian 
ogpa-umut-umut no ogtarabalu^ kon6 ka ian 
ogpakako-on. l^Ko kon6 ka ian ogpalimusong, 
kon6 ka ian ogpakako-on taman no ogkamatoy ka, 
su ligkat ka to tan6 omona-an no oglibong ka 
rod to tand. 

Nighingaranan ni Adam ka igboi rin ki 



Iba, su sikandin ka inoy to tibon otow. 21^6, 
nighimu ka Punu-an to Magbobo-ot to sibinit ni 
Adam woy ni Iba no ligkat to laplap to 
magintaunan. 

^^Takas to Punu-an to Magbobo-ot no 
nakinaba-an sikandan^ nigkagi sikandin to, 
"No-unawa on kanta ka otow, su ogkatagaan dan 
on ka maroyow woy ka maro-ot no mgo batasan. 
Kunto-on awoson no kon6 sikandan ogpakako-on 

to bogas to kayu no ogbogoy to kinabui. Naan 
pa r6 no ogko-onon dan man d5 ka bogas to kayu 
no ogbogoy to kinabui, woy konad ogtaman ka 
kinabui ran kai to kalibutan agad ko ungod 
sikandan ogpasal6. 23sikan d6 ian no 
nigpalibuas to Punu-an to Magbobo-ot sikandan 
di6 to pulalas to Idin oyow kon6 dan ogkako-on 
ka bogas to kayu no ogbogoy to kinabui. 

Nigpatarabalu to Punu-an to Magbobo-ot 
sikandan oyow ogkabui. 24.iig^)^-^g pinalibuas to 
Punu-an to Magbobo-ot di6 to pulalas to Idin 
si Adam woy si Iba. Nigpa-alap sikandin ligkat 
to langit to mgo talagtamong no inpataroong din 
di6 to sila-an to Idin. Songo nigpa-alap ka 
Punu-an to Magbobo-ot to malayat lagboy no 
balaraw no du-on hapoy, woy ungod so-ini 
ogpoka-awut-ut oyow war ad ian agad sagboka no 
otow no ogpakasulod di6 to pulalas to Idin woy 
ogko-on to bogas to sika kayu no ogbogoy to 
kinabui no ward katamanan. 

